**Kúpna zmluva**

uzatvorená podľa § 588 a nasl. zákona č.40/1964 Zb. v platnom znení ( Občiansky zákonník)

Dátum zverejňovania

Dátum účinnosti

Zmluvné strany

**Mesto Holíč**

Bratislavská 5, 908 51 Holíč

IĆO: 00 309 541

bankové spojenie: VÚB a.s., číslo účtu: 20028182/0200

IBAN: SK45 0200 0000 0000 2002 8182 SWIFT kód : SUBASKBX

v mene ktorého koná: PhDr. Zdenko Čambal, primátor mesta

( na strane jednej ako predávajúci )

a

..................................................

Dátum narodenia .....................

Rodné číslo .........................

Miesto trvalého pobytu

IĆO:

bankové spojenie: / u fyzickej osoby /

firma .................

sídlo .................. IČO :

bankové spojenie :

zapísaná v Obchodnom registri Okresného súdu .... oddiel: ................ Vložka číslo: ................

v mene ktorého konajú: / u právnickej osoby /

( na strane druhej ako kupujúci)

takto:

**Čl. I.**

**Predmet prevodu**

Predmetom prevodu podľa tejto zmluvy je nehnuteľnosť, ktorú eviduje Okresný úrad Skalica Katastrálny odbor, Skalica na liste vlastníctva č.2406 ako parcelu registra „C“ :

**p.č. 2523** - zastavané plochy a nádvoria o výmere **356** m2 v k ú. Holíč

Predmet prevodu je vo výlučnom vlastníctve predávajúceho. Veľkosť spoluvlastníckeho podielu predávajúceho na predmete prevodu 1/1. Predmet prevodu sa prevádza v celosti.

**Čl. II.**

**Uzavretie kúpnej zmluvy**

-2-

Osoba označená v tejto zmluve ako predávajúci uzavretím tejto zmluvy predáva predmet prevodu uvedený v tejto zmluve a to osobe označenej v tejto zmluve ako kupujúci.

Osoba označená v tejto zmluve ako kupujúci uzavretím tejto zmluvy kupuje predmet prevodu od osoby označenej v tejto zmluve ako predávajúci a nadobúda ho do svojho vlastníctva.

Táto kúpna zmluva je platne uzavretá dňom jej podpísania všetkými účastníkmi uvedenými v úvodnej časti tejto zmluvy. Od tohto dňa sú účastníci tejto zmluvy viazaní svojimi prejavmi vôle uvedenými v tejto zmluve.

**Čl. III.**

**Kúpna cena**

Predávajúci predáva predmet prevodu p.č. 2523 uvedený čl. I. tejto zmluvy kupujúcemu za kúpnu cenu ( minimálne ) **16020,00** eur, slovom šesťnásťtisícdvadsať eur.

Kúpna cena vzíde z najvyššieho podania v OVS .

**Čl. IV.**

**Splatnosť kúpnej ceny**

Kupujúci zložil na účet predávajúceho pred uzavretím tejto kúpnej zmluvy zábezpeku vo výške 20% t.j.

**z celkovej kúpnej ceny 16020,00 eur zábezpeka predstavuje 3204,00 eur**

Táto zábezpeka sa na základe tejto kúpnej zmluvy zúčtuje na úhradu časti kúpnej ceny a to dňom uzavretia tejto zmluvy.

**Zvyšnú časť kúpnej ceny vo výške 12816 eur po** odpočítaní zábezpeky vo výške **3204 eur** z celkovej kúpnej ceny 16020,00 eur je kupujúci povinný zaplatiť najneskôr do 15 dní od uzavretia tejto zmluvy pred podaním zmluvy na vklad do katastra nehnuteľnosti zložením tejto sumy na bankový účet predávajúceho VÚB a.s., číslo účtu: 20028182/0200, IBAN: SK45 0200 0000 00002002 8182 SWIFT kód :SUBASKBX pokiaľ sa zmluvné strany nedohodnú inak; inak má predávajúci právo odstúpiť od zmluvy.

Pred zaplatením celej kúpnej ceny nesmie predávajúci predmet prevodu previesť na akýkoľvek iný subjekt ani ho scudziť iným spôsobom a  ani ho nesmie zaťažiť žiadnou ťarchou.

**Čl. V.**

**Súvisiace výdavky**

Účastníci sa dohodli, že každý znáša všetky svoje výdavky, ktoré vynaložil do dňa podpísania tejto zmluvy, v súvislosti so spracovaním alebo pripomienkovaním tejto zmluvy, znaleckých posudkov a ocenení, so zaistením výpisov z katastra nehnuteľností a pod.

Účastníci sa dohodli, že kupujúci bude znášať náklady na úhradu správneho poplatku za návrh na začatie konania o povolení vkladu práva k nehnuteľnostiam v katastri nehnuteľností podľa tejto zmluvy.

**Čl. VI.**

**Vyhlásenia účastníkov**

Účastníci tejto zmluvy súhlasne vyhlasujú, že predmet prevodu je nezameniteľne určený podľa tejto zmluvy a podľa údajov Katastrálneho odboru Okresného úradu Skalica . Takto určený predmet prevodu predávajúci predáva a  kupujúci kupuje.

-3-

Predávajúci predáva kupujúcemu predmet prevodu tak, ako ho vlastní so všetkými právami a povinnosťami. Predmet prevodu sa predáva ako stojí a leží. Kupujúci predmet prevodu od predávajúceho kupuje a nadobúda do svojho výlučného vlastníctva . Predávajúci vyhlasuje, že na

predmete prevodu neviaznu obmedzenia, právne ani faktické vady, ťarchy, ktoré by obmedzovali jeho prevod.

Kupujúci vyhlasuje, že je so stavom predmetu prevodu dostatočne oboznámený a že ho kupuje bez výhrad a to v stave v akom je predmet prevodu v čase uzavretia tejto zmluvy.

**Čl. VII.**

**Prevod vlastníctva**

Vlastníctvo k predmetu prevodu podľa tejto zmluvy prechádza na kupujúceho dňom vkladu vlastníckeho práva do katastra nehnuteľnosti (§ 133 ods.2 Občianskeho zákonníka).

Právo držať a užívať predmet prevodu podľa tejto zmluvy prechádza na kupujúceho po povolení vkladu vlastníckeho práva do katastra nehnuteľnosti .

**Čl. VIII.**

**Odovzdania predmetu prevodu**

Účastníci sa dohodli, že predávajúci odovzdá kupujúcemu predmet prevodu k voľnej dispozícii po splnení podmienok, ktorými sú zapísanie prevodu vlastníctva podľa tejto zmluvy príslušným katastrom a riadne zaplatenie celej kúpnej ceny.

Odovzdanie predmetu prevodu sa vykoná v lehote do 30 dní odo dňa vkladu vlastníckeho práva v prospech kupujúceho Okresným úradom Skalica, katastrálnym odborom, Skalica. Kupujúci je povinný poskytovať predávajúcemu pri odovzdávaní predmetu prevodu potrebnú súčinnosť.

**Čl. IX.**

**Osobitné záväzky kupujúceho**

Účastníci tejto zmluvy sa dohodli, že predávajúci predáva predmet prevodu kupujúcemu s podmienkami, ktoré sú uvedené v Súťažných podmienkach k Obchodnej verejnej súťaže na predaj stavebného pozemku na ulici Štefánikovej v Holíči ktorá bola vyhlásená v súlade s  uzneseniami

Mestského zastupiteľstva v Holíči č. 78/2018 a č. 79/2018 zo dňa 17.05.2018 a s podmienkami, ktoré vyplývajú zo súťažného návrhu kupujúceho zo dňa ...............

Kupujúci sa uzavretím tejto zmluvy zaväzuje tieto podmienky plniť. Súčasne sa účastníci dohodli, že tieto podmienky stávajú súčasťou tejto zmluvy a uplatňujú sa, ak z tejto zmluvy nevyplývajú prísnejšie podmienky. Účastníci tejto zmluvy sa dohodli, že kupujúci je povinný tieto podmienky splniť a v tejto súvislosti je kupujúci povinný splniť tieto osobitné zmluvné záväzky:

1. kupujúci požiada o vydanie stavebného povolenia na výstavbu rodinného domu a to najneskôr do 6 mesiacov od nadobudnutia predmetu prevodu,
2. kupujúci ukončí výstavbu do .............( doplniť ) a zabezpečí pre uskutočnenú stavbu vydanie kolaudačného rozhodnutia a to najneskôr v priebehu roku ............( doplniť )
3. kupujúci bude využívať predmet prevodu v súlade s územným plánom mesta Holíč,
4. kupujúci zabezpečí, aby bol predmet prevodu užívaný so starostlivosťou dobrého hospodára, aby sa predmet prevodu riadne udržiaval, aby sa neznehodnocoval a nechátral, a aby bol celý predmet prevodu primerane zabezpečený, uprataný a čistý.

-4-

Kupujúci sa uzavretím tejto zmluvy zaväzuje splniť všetky vyššie uvedené podmienky.

**Čl. X.**

**Zmluvne pokuty**

Pre prípad, že by kupujúci nezaplatil predávajúcemu kúpnu cenu včas a v plnom rozsahu podľa tejto kúpnej zmluvy, dojednáva sa na ťarchu kupujúceho zmluvná pokuta vo výške 1500 eur, ktorá sa odpočíta zo zloženej zábezpeky.

Predávajúci je oprávnený vedľa svojho nároku na zmluvnú pokutu požadovať aj náhradu škody spôsobenej porušením povinnosti kupujúceho a to v plnom rozsahu vzniknutej škody.

**Čl. XI.**

**Odstúpenie od zmluvy**

Ak kupujúci nezaplatí predávajúcemu kúpnu cenu riadne a včas podľa tejto kúpnej zmluvy, má predávajúci právo od tejto zmluvy odstúpiť.

Odstúpením od zmluvy sa zrušuje zmluva ako celok. Odstúpením od zmluvy nie je dotknutý nárok predávajúceho na zaplatenie zmluvnej pokuty ani na náhradu škody.

**Čl. XII.**

**Návrh na vklad**

Podpisom tejto zmluvy vyjadrujú účastníci tejto zmluvy svoju spoločnú vôľu, aby vecne a miestne príslušný orgán štátnej správy na úseku katastra vykonal podľa tejto zmluvy a v súlade s jej ustanoveniami vklad vlastníckeho práva k predmetu prevodu podľa tejto zmluvy.

Návrh na vklad do katastra však nesmie byť podaný skôr, ako kupujúci zaplatí predávajúcemu celú kúpnu cenu, ak z osobitnej písomnej dohody účastníkov nevyplýva niečo iné.

**Čl. XIII.**

**Zmeny a úpravy zmluvy**

Prípadné zmeny a dodatky tejto zmluvy musia byť schválené všetkými účastníkmi tejto zmluvy a musia mať písomnú formu.

Ak to zákon výslovne nezakazuje, sú účastníci povinní dodržať a naplniť vecný obsah zmluvných ujednaní uvedených v tejto zmluve aj v prípade zmeny právnych prepisov ako aj v prípade , že bude zmluva ako celok ( alebo jej niektoré ustanovenie) uznaná neplatnou alebo právne neúčinnou a rovnako tiež v prípade, že túto zmluvu bude potrebné doplniť alebo upresniť a to najmä v prípade, ak takáto potreba vyplynie z konania o vklade vlastníckeho práva. Účastníci sa pre tieto prípady zaväzujú neodkladne pristúpiť k uzavretiu dohody, ktorá v zmysle pôvodného účelu zmluvy a so zreteľom na pôvodne dojednané podmienky nahradí, zmení, doplní alebo vylúči ustanovenia , ktoré viedli k neplatnosti alebo neúčinnosti zmluvy alebo jej niektorých ustanovení alebo ktoré bránili vykonaniu vkladu vlastníctva.

**Čl. XIV.**

**Záverečné ustanovenia**

**-5-**

Právne vzťahy účastníkov tejto zmluvy sa riadia ustanoveniami tejto zmluvy. Na vzťahy touto zmluvou výslovne neupravené sa použijú ustanovenia všeobecne platných právnych predpisov v zmysle právneho poriadku Slovenskej republiky.

Táto zmluva je spísaná v 4 rovnakých vyhotoveniach. Dve vyhotovenia sú určene na priloženie k návrhu na vklad vlastníckeho práva do katastra nehnuteľností a po jednom vyhotovení sa ponecháva pre stranu predávajúcu a pre stranu kupujúcu.

Účastníci tejto zmluvy vyhlasujú, že sú na uzavretie tejto zmluvy plne spôsobilí, že uzavretie tejto zmluvy nie je podmienené súhlasom ďalších osôb alebo splnením akýchkoľvek iných podmienok, že táto zmluva bola vyhotovená podľa ich slobodnej a vážnej vôle, že obsah tejto zmluvy je určitý a zrozumiteľný a že táto zmluva nie je uzavretá v tiesni ani za nápadne nevýhodných podmienok.

Zmluvný prevod nehnuteľnosti, ktoré sú uvedené v článku I. tejto zmluvy, do vlastníctva kupujúceho sa uskutočňuje na základe vyhodnotenia obchodnej verejnej súťaže realizovanej v zmysle uznesení č.78/2018 a  č.79/2018 Mestského zastupiteľstva v Holíči zo dňa 17.05.2018.

Tento zmluvný prevod prerokovalo a schválilo Mestské zastupiteľstvo v Holíči dňa ....... 2018 prijatím uznesenia č. ...../2018 zo dňa ........2018 ( doplníme po najbližšom zasadnutí MZ ).

Táto zmluva je povinne zverejňovanou zmluvou v zmysle ustanovenia § 5 a zákona č.211/2000 Z.z. v platnom znení (Zákon o slobodnom prístupe k informáciám) a zverejňuje sa na webovom sídle Mesta Holíč ( [www.holic.sk](http://www.holic.sk)).

Účastníci tejto kúpnej zmluvy preto vyhlasujú , že sú oprávnení s predmetom zmluvy nakladať, ich zmluvné prejavy sú dostatočne zrozumiteľné a určité, zmluvná voľnosť nie obmedzená a právny úkon je urobený v predpísanej forme.

Účastníci tejto zmluvy potvrdzujú, že s obsahom tejto zmluvy riadne oboznámili a na dokaz dohody o jej obsahu pripájajú svoje podpisy.

V Holíči: .................

Predávajúci Kupujúci

––––––––––––––––––– –––––––––––––––––-

Mesto Holíč

PhDr. Zdenko Čambal,

primátor mesta